CELEX: 62013TN0159
Language: et
Date: 2013-03-15 00:00:00
Title: Kohtuasi T-159/13: 15. märtsil 2013 esitatud hagi — HK Intertrade versus nõukogu

25.5.2013   
            
            
               ET
            
            
               Euroopa Liidu Teataja
            
            
               C 147/24
            
         15. märtsil 2013 esitatud hagi — HK Intertrade versus nõukogu
   (Kohtuasi T-159/13)
   2013/C 147/44
   Kohtumenetluse keel: inglise
   
      Pooled
   
   
      Hageja: HK Intertrade Co. Ltd (Wanchai, Hong Kong) (esindajad: solicitor J. Grayston, advokaadid P. Gjørtler, G. Pandey, D. Rovetta, N. Pilkington ja D. Sellers)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 21. detsembri 2012. aasta otsus 2012/829/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT 2012, L 356, lk 71), ja nõukogu 21. detsembri 2012. aasta rakendusmäärus (EL) nr 1264/2012, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT 2012, L 356, lk 55), osas, milles vaidlustatud õigusaktid hõlmavad hagejat; ja
            
         
               —
            
            
               mõista käesolevas menetluses kantud kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja viis väidet, mis puudutavad olulise menetlusnormi rikkumist ning samuti aluslepingute ja nende kohaldamist käsitlevate õigusnormide rikkumist: õiguse olla ära kuulatud rikkumine, teavitamiskohustuse rikkumine, ebapiisav põhjendamine, kaitseõiguste rikkumine ja ilmne hindamisviga.
   Hageja väidab, et nõukogu ei kuulanud hagejat ära ja rikkus oma kohustust hagejat teavitada. Lisaks sellele ei esitanud nõukogu piisavaid põhjendusi, millele lisandus asjaolu, et nõukogu ei vastanud hageja taotlustele tutvuda dokumentidega ja neid üldiselt avalikustada. Nii toimides rikkus nõukogu hageja kaitseõigust, kuna talle ei antud võimalust vaielda tõhusalt vastu nõukogu tuvastustele, mida talle ei avaldatud. Vastupidi nõukogu väitele ei ole hageja „variettevõte”, mis tegutseb National Iranian Oil Company (NIOC) heaks, ja igal juhul ei ole nõukogu põhjendanud väidet, et pelk asjaolu, et hageja asutati NIOC tütarettevõtjana, on piisav, et tuua Iraani riigile majanduslikku kasu, mis oleks vastuolus vaidlustatud meetmete eesmärgiga. Lisaks sellele on nõukogu selgelt rikkunud hageja kaitseõigusi ja lõpuks teinud ilmseid hindamisvigu.